നൈജറില് ഭീകരാക്രമണം വെടിവയ്പ്പില് കൊല്ലപ്പെട്ടത് മേയര് ഉള്പ്പെടെ 69 പേര് നിയാമെ: ആഫ്രിക്കന് രാജ്യമായ നൈജറിന്റെ തെക്കു പടിഞ്ഞാറന് മേഖലയില് ഉണ്ടായ വെടിവയ്പ്പില് മേയര് ഉള്പ്പെടെ 69 പേര് കൊല്ലപ്പെട്ടു. മാലി അതിര്ത്തിക്കു സമീപം ചൊവ്വാഴ്ചയാണ് മേയര് ബാനിബംഗാവു നയിച്ച സംഘത്തിനു നേര്ക്ക് ആക്രമണം നടന്നത്. നൂറുകണക്കിന് സാധാരണക്കാരെയാണ് ഒരു വര്ഷത്തിനിടെ ഭീകരര് വധിച്ചത്. ഇസ്ലാമിക് സ്റ്റേറ്റുമായി ബന്ധമുള്ള പ്രാദേശിക ഭീകരര് ശക്തമായ പ്രദേശമാണ് അവിടം. പതിനഞ്ചുപേര് ആക്രമണത്തില് നിന്നും രക്ഷപ്പെട്ടു. ബാക്കിയുള്ളവര്ക്കായുള്ള തിരച്ചില് തുടരുകയാണെന്ന് നൈജര് ആഭ്യന്തര മന്ത്രി അറിയിച്ചു. ആക്രമണത്തിന്റെ ഉത്തരവാദിത്തം ഇതുവരെ ആരും ഏറ്റെടുത്തിട്ടില്ല.